Et alvorligt ildebefindende sendte tidligt onsdag morgen en taxachauffør ud i et solouheld. Chaufføren kom kørende ad Hannerup Skovvej lige uden for Hørby og Hobro, da han pludselig røg af vejen, ud over marker og ind i nogle træer. Det oplyser Nordjyllands Politi. - Det var nok et slagtilfælde eller en blodprop, og det var altså det, der fik ham til at køre galt. Det var ikke uheldet, der kom først, fortæller Mogens Hougesen, vagtchef ved Nordjyllands Politi. Situationen var så alvorlig, da der blev forsøgt genoplivning på stedet, og chaufføren blev kørt til Aalborg Universitetshospital med eskorte.

Opsummering:
En taxachauffør kørte onsdag morgen galt ved Hobro og måtte køres med eskorte til Aalborg Universitetshospital.